प्रियंका गांधी ने महाकालेश्वर मंदिर में की पूजा-अर्चना, साथ दिखे एमपी मुख्यमंत्री कमलनाथ- देखें Video  
उज्जैन पहुंचीं प्रियंका गांधी
महाकालेश्वर मंदिर में की पूजा-अर्चना
साथ में मौजूद थे मध्य प्रदेश सीएम कमलनाथ
कांग्रेस महासचिव प्रियंका गांधी (Priyanka Gandhi) ने सोमवार को उज्जैन स्थित प्रसिद्ध महाकालेश्वर मंदिर (Mahakaleshwar Temple) में पूजा-अर्चना की और उसके बाद उज्जैन में रोड शो किया. इस लोकसभा चुनाव में प्रियंका गांधी (Priyanka Gandhi) पहली बार मध्यप्रदेश में चुनाव प्रचार करने आईं हैं. मध्य प्रदेश कांग्रेस समिति मीडिया विभाग की अध्यक्ष शोभा ओझा ने बताया, ‘‘प्रियंका आज दोपहर उज्जैन के महाकालेश्वर मंदिर के दर्शन करने गईं और उन्होंने वहां बाबा महाकाल की पूजा-अर्चना की. वह मंदिर में एक घंटे से अधिक समय तक रहीं.''

Madhya Pradesh: Priyanka Gandhi Vadra offers prayers at Mahakaleshwar temple in Ujjain, Chief Minister Kamal Nath also present. pic.twitter.com/wBiKwSQrrr

उन्होंने कहा कि इस दौरान उनके साथ मध्यप्रदेश के मुख्यमंत्री कमलनाथ एवं पूर्व केन्द्रीय मंत्री सुरेश पचौरी भी मौजूद थे और उन्होंने भी बाबा महाकाल की पूजा-अर्चना की. शोभा ने बताया कि प्रियंका ने बाबा महाकाल का आशीर्वाद लेने के बाद उज्जैन के टावर चौराहा से पार्टी प्रत्याशी एवं पूर्व विधायक बाबूलाल मालवीय के समर्थन में करीब डेढ़ किलोमीटर का रोड शो शुरू किया. उन्होंने कहा कि रोड शो खत्म होने के बाद वह रतलाम के लिए रवाना हो गईं जहां वह पार्टी प्रत्याशी कांतिलाल भूरिया के लिए जनसभा को संबोधित करेंगी. शोभा ने बताया कि आज शाम वह इंदौर में भी रोड शो करेंगी.

#WATCH Priyanka Gandhi Vadra & Chief Minister of Madhya Pradesh Kamal Nath offer prayers at Mahakaleshwar temple in Ujjain. pic.twitter.com/iqTGLP8cWf

बता दें, कांग्रेस महासचिव प्रियंका गांधी वाड्रा (Priyanka Gandhi Vadra) ने उत्तर प्रदेश के प्रयागराज में एक ट्यूमर (Tumor) से पीड़ित बच्ची के लिए मदद का हाथ बढ़ाया. बच्ची के माता पिता ने इलाज का खर्चा न उठा सकने में असमर्थतता जताते हुए प्रियंका गांधी से मदद की गुहार लगाई थी. इसके बाद प्रियंका ने अपने चार्टर प्लेन से बच्ची को इलाज के लिए कमला नेहरू अस्पताल से दिल्ली के अखिल भारतीय आयुर्विज्ञान संस्थान (AIIMS) पहुंचाने की व्यवस्था की.